stanford-oval/wikipedia huggingface dataset:
WalkAway

WalkAway# הוא קמפיין במדיה החברתית, שהושק בשנת 2018 ומטרתו לעודד נטישה של המפלגה הדמוקרטית על ידי ליברלים שכבר לא מזדהים עם מה שהחשיב כ"ערכים רדיקלים" שכבשו לטענתו את הזרם המרכזי בה. הקמפיין הושק על ידי מעצב השיער הגאה, ברנדון סטראקה, אשר תיאר איך לאחר שהצביע להילרי קלינטון בבחירות לנשיאות ארצות הברית, חש שלא בנח עם מה שהגדיר "הנרטיב של השמאל שנתמך על ידי המדיה והוליווד", שלטענתו מעודד שנאה והכפשה של כל מי שחושב אחרת מהם. הוא תיאר שהראו לו כיצד, לטענתו, רשת CNN ערכה נאומים של דונלד טראמפ כדי להציג אותו כגזען, ולאחר מכן החל במחקר עצמאי על היקף התופעה של "פייק-ניוז" בתקשורת המרכזית בארצות הברית שנוטה באופן מובהק לשמאל לטענתו. כתוצאה מהמחקר הקים מיזם שבו הוא מתאר את הממצאים המדאיגים שגילה, ומעודד אנשים אחרים שחושבים כמוהו ופוחדים לדבר, לעשות זאת מעל במה משותפת של המיזם.
המטרה המוצהרת של הקמפיין היא "לעודד אחרים לעזוב את השמאל המפלג, עם זאת, לקחת חזרה את הנרטיב מהמדיה הליברלית את המשמעות של להיות שמרן באמריקה". בנובמבר 2018 כבר היו לסרטון 400,000 צפיות ביוטיוב ומעל מיליון בפייסבוק. באוקטובר 2018 ארגן סטראקה צעדה בה השתתפו אלפים שתמכו ב-WalkAway בוושינגטון.
הקמפיין זכה כצפוי לתגובות אוהדות בתקשורת מרשת פוקס ניוז וניו-יורק פוסט, לעומת לביקורת או סיקור עוין במרבית רשתות התקשורת האחרות, כגון CNN, NBC, וושינגטון פוסט, CBS, ABC, הניו יורק טיימס, Yahoo News ,Google News ואחרות המזוהות כולם עם השמאל הפוליטי.
בינואר 2020 כבר היו לערוץ הקמפיין ביוטיוב 142,000 מנויים ומעל 16 מיליון צפיות. בערוץ עשרות סרטונים של אנשים שצילמו עצמם ובו הם מפרטים את תהליך ה-"WalkAway" שעברו ואת הסיבות לכך. מייסד הקמפיין ברנדון סטרה היה בין משתתפי הסתערות על הקפיטול, לאחר ההסתערות דף פייסבוק של הקמפיין נסגר.
הערות שוליים

↑  #WalkAway Campaign Official YouTube (2018-06-29), #WalkAway - Brandon Straka, "Why I left the Democrat Party", נבדק ב-2018-11-03
↑  FitSimons, Tim (21 באוגוסט 2018). "Meet Brandon Straka, a gay former liberal encouraging others to #WalkAway from Democrats". NBC News. נבדק ב-18 במרץ 2019. {{cite news}}:  (עזרה)
1 2  "Analysis | The #WalkAway meme is what happens when everything is viral and nothing matters". Washington Post (באנגלית). נבדק ב-2018-11-03.
↑  "WalkAway March". walkawaymarch.com (באנגלית אמריקאית). אורכב מ-המקור ב-2018-11-04. נבדק ב-2018-11-03.
↑  "#WalkAway movement urges disgruntled Democrats to leave the party behind | Fox News". www.foxnews.com. נבדק ב-2018-11-03.
↑  "#Walkaway movement urges liberals to abandon Democrats". New York Post (באנגלית אמריקאית). 2018-10-27. נבדק ב-2018-11-03.
↑  Love, David A. "Russian bots are using #WalkAway to try to wound Dems in midterms". CNN. נבדק ב-2018-11-03.
↑  "Pro-Trump #WalkAway March has all the signs of a grifting operation".
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
Roots to Branches

Roots to Branches הוא האלבום התשעה-עשר של להקת ג'ת'רו טאל. סגנון האלבום די מורכב הוא מורכב מהסגנון הרגיל והמוכר של הלהקה ארט רוק ופולק רוק אך לצד מוזיקת ג'אז ומוזיקה ערבית ומהמזרח הרחוק. כל השירים נכתבו על ידי איאן אנדרסון והשירים הוקלטו בבית הסטודיו שלו. זהו האלבום אשר כלל את הבסיסט, דייב פג והראשון עם הקלידן, אנדרו גידינס כחבר רשמי לאחר נגינתו בCatfish Rising כנגן זמני.
רשימת שירים

"Roots to Branches" - 5:11
"Rare and Precious Chain" - 3:35
"Out of the Noise" - 3:25
"This Free Will" - 4:05
"Valley" - 6:07
"Dangerous Veils" - 5:35
"Beside Myself" - 5:50
"Wounded, Old and Treacherous" - 7:50
"At Last, Forever" - 7:55
"Stuck in the August Rain" - 4:06
"Another Harry's Bar" - 6:21
גרסת רימסטר

בינואר, 2007 יצאה גרסת רימסטר לאלבום (כלומר באיכות שמיעה משופרת) הגרסה לא כוללת שום רצועות בונוס.
ביצוע

איאן אנדרסון - זמרה, חליל צד, חליל במבו, גיטרה אקוסטית
מרטין בייר - גיטרות חשמליות
דואן פרי - תופים
אנדרו גידינס - קלידים
דייב פג - גיטרת בס (ברצועות 3, 5 ו-11)
סטיב ביילי - גיטרת בס (ברצועות 1, 6, 7, 8, 9 ו-10)
My Baby Just Cares for Me

| --- | --- |

 סינגל בביצוע נינה סימון
 מתוך האלבום Little Girl Blue
 יצא לאור:  1958
 תאריך הקלטה:  1958
 סוגה:  ג'אז
 שפה:  אנגלית 
 אורך:  3:20
 חברת תקליטים:  Challenge
 כתיבה:  וולטר דונלדסון, גאס קאהן
 לחן:  וולטר דונלדסון 
 
My Baby Just Cares for Me (בעברית: אהובי דואג רק לי) הוא שיר משנת 1930 שנכתב על ידי וולטר דונלדסון וגאס קאהן. השיר נכתב במקור עבור העיבוד הקולנועי למחזמר "Whoopee!" בכיכובו של אדי קנטור.
זהו אחד השירים הפופולרים והמזוהים ביותר עם הזמרת והפסנתרנית האמריקנית נינה סימון. הביצוע המקורי של סימון לשיר פורסם במקור בשנת 1958 באלבומה של סימון Little Girl Blue וזכה להצלחה מועטה במקור עד לשנת 1987 כאשר נעשה שימוש בשיר בפרסומת בטלוויזיה הבריטית לבושם שאנל מספר 5, ובעקבות כך הוא יצא לראשונה כסינגל באותה השנה.
השיר בגרסתה של נינה סימון

סימון הקליטה את השיר במהלך שנת 1958 עבור אלבום הבכורה שלה "Little Girl Blue". השיר זכה להצלחה מועטה יחסית עד לשנת 1987 כאשר נעשה שימוש בשיר בפרסומת בטלוויזיה הבריטית לבושם שאנל מספר 5. בעקבות החשיפה השיר יצא לאור בהמשך כסינגל על ידי חברת התקליטים Charly Records, ונכלל לראשונה במצעד הסינגלים הבריטי ב-31 באוקטובר 1987 ובעקבות כך הפך באופן מיידי לאחד מהלהיטים הגדולים ביותר של סימון כמעט 29 שנים לאחר שפרסמה את השיר האחרון שלה. במקביל, במהלך סוף שנות השמונים הסינגל הגיע גם לצמרת המצעדים במספר מדינות שונות ולמקום הראשון במצעד ה-Top 40 ההולנדי.
בעקבות ההצלחה המחודשת של השיר, חברת ההפקות הבריטית Aardman Animations הפיקה במהלך 1987 וידאו קליפ לשיר בטכניקת סטופ מושן בבימויו של פיטר לורד.
השיר בגרסתה של נינה סימון > מצעדים בשנים 1987/1988

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 8 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 5 |  |
|  צרפת | SNEP | 9 |  |
|  שווייץ | המצעד השווייצרי | 5 |  |
גרסאות כיסוי בולטות של השיר ואזכורים בתרבות

פרנק סינטרה ביצע גרסת כיסוי לשיר באלבומו משנת 1965 "Strangers in the Night".
ג'ורג' מייקל ביצע גרסת כיסוי לשיר באלבומו משנת 1999 "Songs from the Last Century" ("שירים מהמאה הקודמת").
סינדי לאופר ביצעה גרסת כיסוי לשיר באלבומה משנת 2003 "At Last".
אמנים בולטים נוספים שביצעו גרסאות כיסוי כוללים את נט קינג קול, מל טורמה, דיק ואן דייק.
Labyrinth

| --- | --- |

 שיר בביצוע טיילור סוויפט
 מתוך האלבום Midnights
 יצא לאור:  21 באוקטובר 2022
 שפה:  אנגלית
 אורך:  4:07
 חברת תקליטים:  ריפבליק
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט
"Labyrinth" (בעברית: "מָבוֹך") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור בשנת 2022 חברת התקליטים ריפבליק רקורדס, כרצועה העשירית מתוך אלבום האולפן העשירי של סוויפט, Midnights. נכתב והופק על ידי הזמרת וג'ק אנטונוף. הוא מושפע מסוגות הדאנס-פופ והסינת'-פופ עם אלמנטים אלקטרוניים הבאים לידי ביטוי באמצעות סינתיסייזרים וגיטרות. לאורך רוב הבתים שרה סוויפט בקול ראש. עלילתו חגה סביב חרדה מפני התאהבות חדשה שחוותה.
בביקורות על Midnights שיבחו כמה מהכותבים את ההפקה הווקאלית שלו ועל הצליל המיוחד שלו. אולם כמה מהמבקרים ראו ברצועה כמשעממת. "Labyrinth" הגיע למקום ה-14 בבילבורד הוט 100 ולמקום ה-12 בבילבורד גלובל 200. כמו כן, הוא נכנס לעשרים השירים הפותחים במצעדי הפזמונים באוסטרליה, קנדה, הפיליפינים וסינגפור.
רקע והפקה

ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר. בחצות חשפה ברשתות החברתיות את שמו של האלבום, Midnights, ואת עטיפתו. עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי. החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בשם "Midnights Mayhem with Me", שאורכה עמד על שלושה-עשר פרקים. בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של Midnights. בפרק ה-11, שפורסם כמה ימים לאחר מכן, הכריזה סוויפט על כותרת השיר, "Labyrinth".‏
"Labyrinth" יצא לאור לצד שלוש-עשרה הרצועות המקוריות של Midnights ושירי בונוס שנכללו במהדורת ה-3am Edition ב-21 באוקטובר 2022 דרך חברת התקליטים ריפבליק רקורדס. סוויפט כתבה והפיקה את "Labyrinth" עם אנטונוף, שהקליט גם את קולות הליווי בו. מנגינתו מורכבת מכלי הקשה, גיטרות חשמליות וסינתיסייזרים מסוגים ג'ונו 6, מוג, OB8 וריאליסטיק סינת'. הוא הוקלט בסטודיו רו קאסטומר בברוקלין ובאולפני אלקטריק ליידי בניו יורק.
ניתוח מוזיקלי

אורכו של "Labyrinth" עומד על ארבע דקות ושבע שניות. זוהי רצועת סינת'-פופ בעלת מוטיבים אלקטרוניים רבים. הפקתו מינימליסטית, ומשלבת צלילי בס מסוג דאבסטפ, ביטים קצביים מז'אנר הטראפ-האוס לצד גיטרות חלשות ומנגינות כנסיתיות.
קווין מורלנד מ-Pitchfork סבר כי ההפקה משקפת את שברונות הלב שחוותה סוויפט במהלך חייה. רוב שפילד מ-Rolling Stone אהב את השימוש בסינתיסייזרים כאמצעי להבעת רגש חרדתי. לאורך רוב הרצועה שרה הזמרת את "Labyrinth" בקול ראש עד שהוא עובר עיוות, המשנה את גובהו לנמוך. אלכסיס פטרידיס מ-The Guardian ציין כי האפקטים הקוליים מעוותים את שירתה עד למצב אנדרוגיני. אן פאוורס מ-NPR כתבה כי קולה של סוויפט דומה לאלו שבשירה של להקת בון איבר. ב-Associated Press נכתב ש-"Labyrinth" משלב את סגנונותיהם של 1989 ו-Folklore.‏
סוויפט שרה על כניסתה לרומן חדש עם גבר במקביל להתמודדות עם חרדות חדשות שמתעוררות בלבה. היא תוהה האם קצב התאהבותה באדם החדש מהיר מדי ("Oh, I'm falling in love / I thought the plane was going down / How'd you turn it right around?"). המטוס הוא מוטיב המסמל את חוסר הוודאות שמעוררת מערכת יחסים רומנטית. זהו סמל שחוזר על עצמו בכמה משיריה של סוויפט, דוגמת "Last Kiss" מ-Speak Now,‏ "Come Back... Be Here" מ-Red ו-"Out of the Woods" מ-1989. כשנשמעת השורה "Breathe in, breathe through, breathe deep, breathe out" ("לנשום פנימה, לנשום דרך, לנשום עמוק, לנשום החוצה") הזמרת מתייחסת לנאום שלה באוניברסיטת ניו יורק כשקבילה תואר דוקטור לשם כבוד.
ביקורות

"Labyrinth" זכה לביקורות חיוביות לרוב מצד מבקרי המוזיקה העכשווית. שפילד הכתיר אותו כ"קלאסיקה", ושיבח את סוויפט על יכולות השירה שלה. ב-Los Angeles Times נבחר "Labyrinth" על ידי מייקל ווד כאחד השירים המיוחדים ביותר של הזמרת מבחינה ווקאלית. קונסטנטינוס פפיס מ-Our Culture Mag תיאר אותו כאחד מרגעי השיא ב-Midnights, וציין לטובה את הניסויים הקוליים שביצעו סוויפט ואנטונוף. מרי קייט קאר מ-The A.V. Club בחרה ב-"Labyrinth" כאחד מהרצועות הטובות ביותר באלבום. ”מדובר בשיר הפשוט ביותר, אך עם זאת גם היפה ביותר” – כתבה. אלינה קונוויי מצאה שמילותיו של "Labyrinth" מינימליסטיות ופשוטות, וראתה זאת כקושי עבור סוויפט להציגה ככותבת שירים מוכשרת. לעומת זאת, קיילי אלגרים וקרוטני לארוקה מ-Business Insider טענו כי הכללתו באלבום Midnights מובנת, על-אף הנתחן על פיה חלק מהמאזינים עשויים לראות אותו כמשעמם.
הצלחה מסחרית

לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "Labyrinth" דורג באותו שבוע במקום ה-14. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. בקנדה הוט 100 הגיע בשיאו למקום ה-14 גם כן, ואף קיבל ב-29 בנובמבר 2022 מאיגוד תעשיית ההקלטות הקנדי תואר זהב.
בשאר העולם נכנס "Labyrinth" למצעדי הסינגלים בפיליפינים (10), אוסטרליה (13), סינגפור (13), מלזיה (22), וייטנאם (28), פורטוגל (32), שוודיה (52), שווייץ (58), צ'כיה (60), ליטא (64), סלובקיה (65) וספרד (81).
קרדיטים

כל הקרדיטים שלהלן לקוחים מהערות האלבום של Midnights:‏
טיילור סוויפט – קולות, כתיבה, הפקה
ג'ק אנטונוף – כתיבה, הפקה, תכנות, הנדסה קולית, תופים, כלי הקשה, סינתיסייזר ריאליסטי, סינתיסייזר ג'ונו 6, סיניסייזר OB8, סינתיסייזר מוג, גיטרה חשמלית, קולות רקע, הקלטה
אוון סמית' – מאסטרינג לתקליט
מגן סירל – עוזר הנדסה קולית
ג'ון שר – עוזר הנדסה קולית
ג'ון רוני – עוזר הנדסה קולית
סרבן גניאה – מיקסינג
ברייס בורדון – עוזר מיקסינג
רנדי מריל – מאסטרינג
לאורה סיסק – הקלטה
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 12 |  |
|  עולמי | בילבורד גלובל ללא ארצות הברית | 19 |  |
|  אוסטרליה | מצעד הסינגלים האוסטרלי | 13 |  |
|  אירלנד | מצעד הסינגלים האירי | 17 |  |
|  ארצות הברית | בילבורד הוט 100 | 14 |  |
|  ארצות הברית | מצעד שירי הסטרימינג | 11 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 17 |  |
|  הפיליפינים | בילבורד הפיליפינים | 10 |  |
|  וייטנאם | וייטנאם הוט 100 | 28 |  |
|  יוון | IFPI Greece | 25 |  |
|  ליטא | AGATA | 64 |  |
|  מלזיה | RIM | 22 |  |
|  סינגפור | RIAS | 13 |  |
|  סלובקיה | ČNS IFPI | 65 |  |
|  ספרד | PROMUSICAE | 81 |  |
|  פורטוגל | מצעד הסינגלים הפורטוגזי | 32 |  |
|  צ'כיה | מצעד 100 הסינגלים הדיגיטליים | 60 |  |
|  קנדה | קנדה הוט 100 | 14 |  |
|  שוודיה | סוורייטופליסטן | 52 |  |
|  שווייץ | המצעד השווייצרי | 58 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | זהב | 40,000 |
| הממלכה המאוחדת (BPI) | כסף | 200,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 באוקטובר 2022 | הזרמת מוזיקה • הורדה דיגיטלית | ריפבליק |  |
Mooo!

Mooo! (בעברית: מווו!) הוא סינגל שהוקלט על ידי הראפרית האמריקאית דוג'ה קאט, מתוך אלבום הבכורה שלה Amala. השיר יצא לאור ב-10 באוגוסט 2018, על ידי חברות התקליטים קימוסבי רקורדס ותקליטי RCA, כסינגל הרביעי מתוך האלבום.
השיר זכה להצלחה רבה כאשר קיבל חשיפה בטיקטוק, תוך שהפך שם לוויראלי בדומה ל-"Tia Tamera".
רקע וכתיבה

השיר נכתב על ידי דוג'ה קאט, פארל ויליאמס, מיסטיקל, קיי אל סי, איי-20, ליל ג'ון, יטי ביטס, צ'אד הוגו וטרוי נוקה והופק על ידי דוג'ה קאט וטרוי נוקה. השיר הפך לתופעת אינטרנט בעקבות שמו והקונספט שלו, תוך שהפך לוויראלי גם בטיקטוק.
עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום. כמו כן, צבר שם השיר למעלה מ-45 מיליון השמעות.
הרכב

"Mooo!" כולל בתוכו אזכורים לשיר "לדוד משה הייתה חווה", ולשירי היפ-הופ כמו "Move Bitch" של לודאקריס, "Collard Greens" של סקולבוי קיו, "Milkshake" של קליס, "Slob on My Nob" של Tear Da Club Up Thugs ו-"Cash Rules Everything Around Me" של וו טאנג קלאן.
וידאו קליפ

האודיו הרשמי של השיר הועלה לערוץ היוטיוב של דוג'ה קאט ב-31 באוגוסט 2018. הווידאו קליפ הרשמי של השיר הועלה לערוץ היוטיוב שלה ב-10 באוגוסט באותה השנה, לפני שהעלתה את האודיו. בקליפ ניתן לראות את דוג'ה קאט, כשהיא מחופשת לפרה, תוך שהיא שותה חלב.
נכון ליולי 2021, מונה הצפיות של הקליפ עומד על למעלה מ-89 מיליון צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | יוטיוב MR | 24 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
הערות שוליים

↑  דוג'ה קאט, פארל ויליאמס, מיסטיקל, קיי אל סי, איי-20, ליל ג'ון, יטי ביטס, צ'אד הוגו, טרוי נוקה
1 2 3  Amala (Deluxe Version), נבדק ב-2020-02-28
↑  Doja Cat feat. Rico Nasty | ♬ Tia Tamera (feat. Rico Nasty) | on TikTok, TikTok (באנגלית)
↑  imscreaking | ♬ Mooo by Doja Cat | on TikTok, TikTok (באנגלית)
↑  Doja Cat – Mooo! (באנגלית), נבדק ב-2020-02-28
↑  "Doja Cat's viral hit 'Mooo!' is the perfect meme banger about cows". The Verge. נבדק ב-2020-05-28.
↑  Kaitlyn Wylde, The Scientific Reason Doja Cat’s Music Became The Unofficial Voice Of TikTok, Bustle (באנגלית)
1 2  MOOO!, נבדק ב-2020-02-28
↑  Doja Cat's 'Bitch I'm a Cow' Is 2018's Latest Viral Song | PEOPLE.com, web.archive.org, ‏2019-12-01
↑  Susanna Heller, Stop what you're doing and listen to 'Mooo' — the song of the summer that's about a woman being a cow, Insider
↑  Doja Cat Breaks Down "Mooo!" On Genius' Series 'Verified' | Genius, web.archive.org, ‏2018-08-24
↑  Doja Cat - MOOO! (Audio)
1 2 3  Doja Cat - "Mooo!" (Official Video)
↑  Gold & Platinum, RIAA (באנגלית אמריקאית)
| דוג'ה קאט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Amala • Hot Pink • Planet Her • Scarlet |  |
| מיני-אלבומים | Purrr! |  |
| סינגלים | "So High" • "No Police" • "Roll with Us" • "Go to Town" • "Candy" • "Mooo!" • "Tia Tamera" • "Juicy" • "Bottom Bitch" • "Rules" • "Cyber Sex" • "Boss Bitch" • "Say So" • "Like That" • "Freak" • "Do It (Remix)" • "Del Mar" • "Streets" • "Kiss Me More" • "You Right" • "Need to Know" • "Woman" • "Handstand" • "Freaky Deaky" • "Get Into It (Yuh)" • "Vegas" • "Attention" • "Paint The Town Red" |  |
| השתתפות בסינגלים | "Make That Cake" • "In Your Eyes (Remix)" • "Pussy Talk" • "To Be Young" • "Shimmy" • "Baby, I'm Jealous" • "Best Friend" • "34+35 (Remix)" • "Dick" • "I Like You (A Happier Song)" |  |
| שירים אחרים | "Won't Bite" • "BMO (Remix)" • "Motive" • "Ain't Shit" |  |
| סיבובי הופעות | Hot Pink Tour |  |
| --- | --- |
בקרת זהויות :  MusicBrainz release group: 10143e0e-7ef0-4eb6-af5f-77d659689350  MusicBrainz work: 61c05b82-6f80-4e81-bcf5-c0b5243b6c94
More & More

More & More (בעברית: עוד & עוד) הוא המיני-אלבום התשיעי של להקת הבנות הדרום קוריאנית טווייס. המיני-אלבום יצא לאור על ידי חברות התקליטים JYP אנטרטיינמנט וריפבליק רקורדס, ב-1 ביוני 2020.
זהו המיני-אלבום הראשון של הלהקה שיצא על ידי חברת התקליטים ריפבליק רקורדס.
רקע ויציאה לאור

ב-28 באפריל 2020, הודיעה טווייס על הוצאתו של הסינגל הבא שלהן ועל שמו, "More & More". ב-3 במאי 2020, הלהקה הודיעה דרך חשבון הטוויטר שלה שהשם "More & More" יהיה גם השם של המיני-אלבום הבא שלה, אותו הן תכננו להוציא בהמשך השנה. ב-8 במאי 2020 הודיעה הלהקה שיהיו שלוש גרסאות של המיני-אלבום שהן מתכננות להוציא.
רשימת השירים של המיני-אלבום נחשפה על ידי חברת התקליטים JYP אנטרטיינמנט בחשבון הטוויטר שלה. לבסוף, האלבום הופץ ב-1 ביוני 2020, והסינגל "More & More", שודר בשידור חי ביוטיוב בהמשך אותו יום.
הצלחה מסחרית

ב-27 במאי 2020, דווח שההזמנות המוקדמות של המיני-אלבום עברו את רף חצי המיליון. ביום שבו הופץ נמכרו ממנו למעלה מ-260,000 עותקים בהנטאו; שיא של כל הזמנים ללהקה קוריאנית עם מכירות מיני-אלבום ביום הראשון לצאתו. בנוסף, הפכה ללהקת הבנות הקוריאנית הראשונה שעברה את ה-200,000 עותקים שנמכרו ממיני-אלבום ביממה אחת.
ב-9 ביוני גאון סירקל צ׳ארט (לשעבר Gaon) אישרו כי למעלה מ-550,000 עותקים של More & More נמכרו בקוריאה הדרומית; מה שהפך אותו למיני-אלבום הנמכר ביותר של הלהקה. לאחר יציאתו, More & More הגיע למקום הראשון במצעד האלבומים של סירקל צ׳ארט, כשכל שאר השירים שבאלבום נכנסו גם הם למצעד, כולל אחד במקום הראשון. המיני-אלבום הגיע גם למקום הראשון בטבלת האלבומים המובילים של אוריקון (Oricon) ולמקום השלישי בטבלת האלבומים החמים של בילבורד יפן.
בנוסף, הגיע המיני-אלבום למקום ה-25 במצעד האלבומים הדיגיטליים. המיני-אלבום זכה להצלחה גם בארצות הברית, כאשר נכנס למצעד הבילבורד 200 ובכך הפכה טווייס ללהקת הבנות הקוריאנית הרביעית שהצליחה להכניס אלבום למצעד, ביחד עם שלוש הלהקות: גירלז ג'נריישן, ‏2NE1 ו-בלאקפינק.
המיני-אלבום הגיע למקום השלישי במצעד ה-Heatseekers של בילבורד ולמקום השני במצעד אלבומי העולם.
רשימת השירים

הותאם מהאתר הרשמי של הקבוצה.
| מס' | שם | מילים | משך |
| --- | --- | --- | --- |
| 1. | More & More  | ג'יי ויי פארק • ביבי | 3:19 |
| 2. | Oxygen  | JQ • ג'אונג אי-קון | 3:45 |
| 3. | Firework  | קים סו-יונג | 3:13 |
| 4. | Make Me Go  | נייאון | 3:06 |
| 5. | Shadow  | ג'ו יון-גיאונג | 2:48 |
| 6. | Don't Call Me Again  | פארק לי-סו | 2:53 |
| 7. | Sweet Summer Day  | ג'ונגיון • צ'ייאונג | 3:11 |
| משך כולל: | משך כולל: | משך כולל: | 22:15 |
מיקומי שיא

| טבלאות 2020 | מיקומי שיא |
| --- | --- |
טבלת האלבומים הלהיטים של יפן: 3
רשימת האלבומים המובילים ביפן: 1
רשימת האלבומים המובילים בפולין: 7
רשימת האלבומים המובילים של דרום קוריאה (Gaon): 1
רשימת האלבומים הדיגיטליים המובילים של הממלכה המאוחדת: 25
רשימת בילבורד 200 (בילבורד 200): 200
רשימת האלבומים המובילים של ארצות הברית: 3
רשימת האלבומים המובילים בארצות הברית ושאר העולם: 2
הערות שוליים

↑  "트와이스, 6월 1일 컴백 "신곡은 '모어 앤 모어'"". iplus (בקוריאנית). נבדק ב-28 באפריל 2020. {{cite web}}:  (עזרה)
↑  "트와이스, 6월 1일 '모어 앤 모어'로 컴백…팬들 위해 직접 스포". Naver (בקוריאנית). נבדק ב-28 באפריל 2020. {{cite web}}:  (עזרה)
↑  Jang, Jin-Ri (20 באפריל 2020). "[단독] 'K팝 원톱 걸그룹' 트와이스, 6월 컴백...13연속 히트 노린다" [[Exclusive] 'K-Pop One-Top Girl Group' TWICE, Comeback in June... Aim for 13 consecutive hits]. Naver. נבדק ב-20 באפריל 2020. {{cite web}}:  (עזרה)
↑  "[단독]트와이스, 신곡 뮤비 촬영 위해 제주도行". star.mt.co.kr (בקוריאנית). 24 באפריל 2020. נבדק ב-28 באפריל 2020. {{cite web}}:  (עזרה)
↑  JYPnation (2020-05-07). "TWICE THE 9TH MINI ALBUM MORE & MORE Pre-Order Starts 2020.05.11 MON #TWICE #트와이스 #MOREandMORE #PreOrderpic.twitter.com/uiorZ00oT3". @jypnation (באנגלית). נבדק ב-2020-05-19.
↑  JYPnation (2020-05-18). "TWICE(트와이스) "MORE & MORE" TRACKLIST TWICE THE 9TH MINI ALBUM MORE & MORE 2020.06.01 MON 6PM #TWICE #트와이스 #MOREandMOREpic.twitter.com/c3Mx2c0Lks". @jypnation (באנגלית). נבדק ב-2020-05-19.
↑  "트와이스 'MORE&MORE', 선주문 50만장 돌파…발매전 '하프 밀리언셀러'". Naver (בקוריאנית). 27 במאי 2020. נבדק ב-27 במאי 2020. {{cite web}}:  (עזרה)
↑  HANTEO NEWS (2 ביוני 2020). "트와이스(TWICE), 미니앨범 9집 'MORE & MORE' 발매 하루 만에 자체 기록 경신! 판매량 26만 장 돌파!". @HanteoNews (בקוריאנית). נבדק ב-6 ביוני 2020. {{cite web}}:  (עזרה)
↑  "트와이스, 55만장 판매-빌보드200 첫 진입 '쾌거'[종합]". Naver (בקוריאנית). 27 במאי 2020. נבדק ב-9 ביוני 2020. {{cite web}}:  (עזרה)
↑  "Gaon Album Chart – Week 23, 2020". Gaon Chart (בקוריאנית). נבדק ב-11 ביוני 2020. {{cite web}}:  (עזרה)
↑  "Gaon Download Chart – Week 23, 2020". Gaon Chart (בקוריאנית). נבדק ב-11 ביוני 2020. {{cite web}}:  (עזרה)
↑  ""Oricon Top 50 Albums: 2020-06-22". Oricon (ביפנית). נבדק ב-17 ביוני 2020. {{cite web}}:  (עזרה)
↑  "More & More on Billboard Japan Hot Albums". Billboard Japan. 15 ביוני 2020. נבדק ב-10 ביוני 2020. {{cite web}}:  (עזרה)
↑  "Official Album Downloads Chart Top 100". Official Charts Company. נבדק ב-8 ביוני 2020. {{cite web}}:  (עזרה)
↑  "Twice Is Just The Fifth Korean Girl Group To Chart An Album On The Billboard 200". Forbes. 15 יוני 2020. {{cite web}}:  (עזרה)
↑  "More & More on Billboard Heatseekers Albums". Billboard. 14 ביוני 2020. נבדק ב-14 ביוני 2020. {{cite web}}:  (עזרה)
↑  "TWICE Chart History (World Albums)". נבדק ב-9 ביוני 2020. {{cite web}}:  (עזרה)
↑  "TWICE 'MORE & MORE' TRACKLIST". JYP Entertainment. 18 במאי 2020. נבדק ב-6 ביוני 2020. {{cite web}}:  (עזרה)
| --- | --- |
בקרת זהויות :  MusicBrainz release group: 7e060d56-e7fb-4dfc-bb8d-9937787a3830
Waledac botnet

וולדק (באנגלית: Waledac מוכר גם כ-Waled ו-Waledpak) היה בוטנט זדוני שהפיץ דואר זבל אלקטרוני ספאם, ונוזקות.
התולעת הופצה בצורת עמית לעמית והדביקה כ-90,000 מחשבים. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.
שיא פעילותו היה בעת ששלח כ-1.5 מיליארד הודעות ספאם ביום ואחראי ל-1 אחוזים מתנועת הספאם העולמית.
בתאריך 25 בפברואר 2010, הגישה חברת מיקרוסופט בקשה להקפאת 277 שמות מתחם ששימשו את שרתי השליטה והבקרה.
בחודש ספטמבר 2010, קיבלה חברת מיקרוסופט בעלות על כל 277 שמות המתחם ששימשו את הבוטנט ובכך השביתה את פעילותו.
ראו גם

בוטנט
וירוס
פשע מקוון
Bot Herder
Grum botnet
הערות שוליים

↑  Dan Goodin 16 Mar 2010 at 17:37 tweet_btn(), Waledac botnet 'decimated' by MS takedown, www.theregister.co.uk (באנגלית)
↑  Lance Whitney, With legal nod, Microsoft ambushes Waledac botnet, CNET (באנגלית)
↑  Zeljka Zorz, Managing Editor, Microsoft cripples the Waledac botnet, Help Net Security, ‏2010-02-26 (באנגלית)
| רשימת בוטנטים |
| --- | --- | --- |
| בוטנטים פופולארים |  Akbot • Asprox botnet • Bagle • BASHLITE • Bredolab botnet • Cutwail botnet • Conficker • Donbot botnet • Festi botnet • Grum botnet • Gumblar • Kelihos botnet • Koobface • Kraken botnet • Lethic botnet • Mariposa botnet • Mega-D botnet • Mirai • Metulji botnet • Nitol botnet • Rustock botnet • Sality • Slenfbot • Srizbi botnet • Storm botnet • Torpig • Virut • Vulcanbot • Waledac botnet • ZeroAccess botnet • Zeus • Zemra  |  |
Lift Me Up (שיר של ריהאנה)

"Lift Me Up" (בעברית: "להרים אותי") הוא סינגל שהוקלט על ידי הזמרת הברבדית ריהאנה. השיר יצא לאור ב-28 באוקטובר 2022 על ידי חברות התקליטים Westbury Road ורוק ניישן. השיר יצא כסינגל המוביל מתוך פסקול הסרט "הפנתר השחור: ואקאנדה לנצח" (2022).
זהו הסינגל הראשון של ריהאנה מאז אלבום האולפן Anti משנת 2016, והראשון שלה שלא שיתוף פעולה מזה שנתיים וחצי.